Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) i članka 29., stavka 2. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19) Gradonačelnik Grada Koprivnice, donio je

**ZAKLJUČAK**

**o odobravanju financijskih sredstava za realizaciju programa/projekata organizacija civilnog društva u kulturi – područje dramske, izvedbene i filmske umjetnosti za 2022. godinu**

**I.**

Dodjeljuju se financijska sredstva u ukupnom iznosu od **265.500,00 kn** za **6 programa/projekta** od **3 prijavitelja**, a za realizaciju programa/projekata organizacija civilnog društva u kulturi – područje dramske, izvedbene i filmske umjetnosti za 2022. godinu prema *Rang listi programa/projekata koji su prošli bodovni prag za sufinanciranje (50% bodova)* utvrđen u tekstu Javnog poziva za sufinanciranje programa/projekata organizacija civilnog društva u kulturi – područje dramske, izvedbene i filmske umjetnosti za 2022. godinu te ispunjavaju uvjete Javnog poziva, koja sadrži naziv prijavitelja, naziv programa/projekta i iznos kako slijedi:

**Područje – dramska i izvedbena umjetnost**

1. Umjetnička organizacija Ludens teatar (OIB: 2791272367):
2. „Premijerna produkcija i gostovanja“ – 70.000,00 kn,
3. „Kazalište u Koprivnici“ – 50.000,00 kn,
4. Kazalište Oberon (OIB: 58643958277):
5. „Lav koji nije znao brojiti do tri“ – 25.000,00 kn,
6. „Kukuriku kutija“ – 13.500,00 kn.

**Područje – filmska umjetnost**

3) Udruga dobar film (OIB: 63137263770):

5. „Pripreme i produkcija dugometražnog filma „Ogledalo za slavuja“ – 63.000,00 kn,

6. „Distribucija kratkometražnog filma „Ostrižena“ – 44.000,00 kn.

**II.**

S organizacijama civilnog društva u kulturi iz točke I. ovog Zaključka sklopiti će se ugovor o dodjeli sredstava.

KLASA: 007-01/21-06/0007

URBROJ: 2137-1-06-02/2-22-6

Koprivnica, 13.04.2022.

GRADONAČELNIK:

Mišel Jakšić, dipl. oec.

Obrazloženje

Sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) te na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – pročišćeni tekst, 1/18, 2/20 i 1/21) članka 18., stavka 1. Pravilnika o financiranju javnih potreba Grada Koprivnice („Glasnik Grada Koprivnice“ broj 3/15, 3/16 i 7/19), Grad Koprivnica raspisao je Javni poziv za sufinanciranje programa/projekata organizacija civilnog društva u kulturi – područje dramske, izvedbene i filmske umjetnosti za 2022. godinu. Prijave koje su pristigle na Javni poziv, nakon administrativne provjere predane su Povjerenstvu za ocjenjivanje programa/projekata organizacija civilnog društva u kulturi – područje dramske, izvedbene i filmske umjetnosti koje je donijelo Rang listu o ocjenjivanju – odobravanje i neodobravanje financijskih sredstava za realizaciju programa/projekata organizacija civilnog društva u kulturi u 2022. godini te je pročelnica Upravnog odjela za društvene djelatnosti donijela Zaključak o davanju prethodnog pozitivnog mišljenja o Prijedlogu ocjenjivanja prijava Javnog poziva za sufinanciranje programa/projekata organizacija civilnog društva u kulturi – područje dramske, izvedbene i filmske umjetnosti za 2022. godinu.

U svrhu potpore razvoju kulture u lokalnoj zajednici kao važnog sektora izražavanja interesa i podmirenja potreba kulturnog života, predlaže se Gradonačelniku Grada Koprivnice donošenje Zaključka o odobravanju financijskih sredstava za realizaciju programa/projekata organizacija civilnog društva u kulturi – područje dramske, izvedbene i filmske umjetnosti za 2022. godinu.

Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI

PROČELNICA:

Ana Mlinarić, dipl. soc. rad.